Hver skoðanakönnunin á fætur annarri mælir fylgi stjórnmálaflokkanna þannig að ríkisstjórnarflokkarnir hafa allir tapað og ríkisstjórnin er kolfallin ef mið er tekið af þessum könnunum . Þessi staða hefur verið svona allt þetta ár og jafnvel lengur . Litlu breytir við hvaða kannanir er miðað . Þær eru í meginatriðum samstiga og mæla allar tap stjórnarflokkanna sem þýðir fall ríkisstjórnarinnar . Nú um mánaðarmótin birti Gallup skoðanakönnun sína sem unnin var í ágústmánuði . Um er að ræða stóra könnun . Hún sýnir að stjórnarflokkarnir hafa tapað samtals sex þingsætum frá kosningunum haustið 2017 . Það þýðir að stuðningsmönnum ríkisstjórnarinnar hefur fækkað úr 35 í 29 en lágmarksfjöld stuðningsmanna í þinginu til að hafa meirihluta er 32 eins og kunnugt er . Ríkisstjórnin er því fallin enn á ný sé mark tekið á niðurstöðum þessarar skoðanakönnunar . Stuðningur við Sjálfstæðisflokkinn í kosningunum var 25.3% en mælist nú 21.7% . Þannig hafa 15% kjósenda flokksins yfirgefið hann á kjörtímabilinu . Stuðningur við Vinstri græna var 16.9% í kosningunum en mælist nú 12.8% . Þannig hafa 25% kjósenda flokksins yfirgefið hann á kjörtímabilinu eða fjórði hver kjósandi . Framsóknarflokkurinn hefur einnig misst fjórða hvern kjósanda á kjörtímbilinu . Flokkurinn naut fylgis 10.7% kjósenda í kosningunum en mælist nú með 8.3% samkvæmt könnun Gallups . Ríkisstjórnin er rúin trausti og verður að fara að horfast í augu við það . Katrín Jakobsdóttir forsætisráðherra ræður ekki við verkefni sitt . Hún er á stöðugum flótta undan vandamálunum og reynir að beina athygli frá þeim með því að skreyta sig með myndum af heimsfrægum valdamönnum sem hún heldur „ fundi “ með . „ Fundi “ sem gjarnan taka fáeinar mínútur og eru ekkert nema sýndarmennska . Kjósendur sjá í gegnum þetta en átta sig á því að Vinstri græn eru í algerri vörn vegna fyrirhugaðra hernaðarframkvæmda upp á milljarða á Keflavíkurflugvelli og Katrín var pínd til að hitta hinn umdeilda veraforseta Bendaríkjanna en hún ætlaði að reyna að víkja sér undan því . Bjarni Benediktsson skipaði henni að hitta Pence og hún varð að hlýða því . VG-félögum er ekki skemmt . Þá var orkupakkinn VG erfiður og ljóst er að EES verður ekki fargað . Katrín hefur orðið að svíkja margvísleg loforð um fjárframlög frá ríkinu til velferðarmála og hún hefur svikið skýra stefnu flokksins í hvalveiðimálum , svo eitthvað sé nefnt . Mikil ólga er í baklandi hennar – því litla baklandi sem þó er eftir . Öllum sem fylgjast með stjórnmálum á Íslandi má vera ljóst að Sjálfstæðisflokkurinn logar stafnana á milli . Orkupakkinn er flokknum mjög þungur í skauti . Þingmenn sem maður talar við reyna að afgreiða klofninginn innan flokksins vegna þessa máls með því að andstæðingar orkupakkans innan flokksins séu bara gamlir , svekktir fyrrum valdamenn sem þoli ekki að ráða ekki ferðinni lengur . Eitthvað er til í því . En engu að síður geta þeir ekki afgreitt fyrrum formann flokksins og hirðina í kringum hann með svo einföldum hætti . Andstaðan gegn orkupakkanum nær langt út fyrir þann þrönga hóp sem stundum gengur undir uppnefninu „ Náhirð Davíðs “ . Forysta flokksins er afar veik og Bjarni Benediktsson bíður eftir heppilegri tímasetningu til að losna frá formennsku í flokknum . Hann er orðinn örþreyttur á vonbrigðum og argaþrasi enda getur það ekki verið uppörvandi að stýra flokki stöðugt niður á við en Sjálfstæðisflokkurinn er að festast í fylgi kringum 20% en hélt lengi vel 35 - 40% fylgi í þingkosningum . Ekki er ástandið skárra í Framsókn . Flokkurinn naut fylgis 10.7% kjósenda í kosningunum fyrir tveimur árum . Það var lakasta fylgi flokksins frá upphafi . Nú mælist fylgið einungis 8.3% sem er svipað og í flestum skoðanakönnunum á þessu ári . Með þessu næði Framsókn einungis 5 til 6 þingmönnum og tapaði 2 til 3 þingsætum . Ljóst er að með þeirri niðurstöðu fengi flokkurinn engan á höfuðborgarsvæðinu sem þýddi að varaformaður flokksins og helsta vonarstjarna , Lilja Alfreðsdóttir , næði ekki kjöri . Samfylkingin er í mikilli sókn og fengi samkvæmt könnun Gallup 15.5% atkvæða og bætti við sig 4 þingmönnum . Viðreisn bætti einnig við sig 4 þingmönnum og fengi 11.4% atkvæða í stað 6.7% í síðustu kosningum . Píratar standa í stað frá kosningunum , Miðflokkurinn bætir við sig vegna þeirrar miklu athygli sem flokkurinn hefur fengið tímabundið út á orkupakkamálið . Flokkur fólksins félli út af þingi eins flestar kannanir hafa sýnt í marga mánuði . Þegar á allt er litið blasir við að senn hljóta dagar þessarar ríkisstjórnar að vera taldir . Það er ekki boðlegt að hún sitji áfram við völd rúin trausti . Hin sjálfsagða krafa er kosningar á komandi vetri . Gildir það jafnt um Laugardalsvöllinn og Laugardalshöllina . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP